Program 

zasadnutia XIV. kongresu WMO

1.   Otvorenie zasadnutia
2.	   Správy o činnosti
3.   Vedecké a technické programy
4.   Program podporných služieb a publikácie
5.   Program informácie a verejné záležitosti
6.   Dlhodobé plánovanie
7.   Výzvy, ktorým čelí WMO
8.   Program a rozpočet na r. 2004 - 2007
9.   Spolupráca s OSN a inými medzinárodnými organizáciami
10. Administratívne a finančné otázky
11. Všeobecné a právne otázky
12. Voľby a menovania
13. Vedecké prednášky a diskusie
14. Miesto a dátum 15. kongresu WMO
15. Záver

NÁVRH SMERNICE PRE POSTUP DELEGÁCIE SR NA  14. SVETOVOM METEOROLOGICKOM KONGRESE

v politickej oblasti

	koordinovať postup delegácie SR so stanoviskom členských a kandidátskych krajín Európskej únie;  
         
 v oblasti "vedecké a technické programy"

	deklarovať a presadzovať záujem SR o obsadenie postov v sekretariáte WMO alebo na ponúknutých miestach misijného zamerania; 

	v rámci programu medzinárodnej spolupráce WMO Voluntary Cooperation Programme - Technical Cooperation Programme - VCP/TCP deklarovať záujem SR o aktívnu účasť ako donorskej krajiny v oblasti poskytovania software a krátkodobých školení v oblasti numerickej predpovede počasia a monitoringu kvality vôd;

	spolupracovať s WMO pri implementácii „Povodňového varovného a  pred-povedného systému SR“ (POVAPSYS) v oblasti vedeckej, konzultačnej a aplikačnej do medzinárodných štruktúr;

	deklarovať záujem SR o spoluprácu s WMO v procese implementácie Rámcovej smernice Európskej únie o vodách (č. 2000/60/EC);

	deklarovať záujem SR o zintenzívnenie spolupráce medzi WMO a členskými krajinami WMO v rámci asociovaných programov;

v oblasti  "voľby a  menovanie"

	podporovať kandidatúry na post generálneho tajomníka  WMO, post prezidenta WMO a vice-prezidentov, ako aj kandidatúry na posty vo Výkonnom výbore WMO v súlade so zahranično-politickým stanoviskom MZV SR.

		oznámiť a presadzovať kandidatúru stáleho zástupcu Slovenskej republiky vo Svetovej meteorologickej organizácii za člena Výkonného výboru Svetovej meteorologickej organizácie.